CELEX: 32013R0187
Language: fi
Date: 2013-03-05 00:00:00
Title: Komission täytäntöönpanoasetus (EU) N:o 187/2013, annettu 5 päivänä maaliskuuta 2013 , täytäntöönpanoasetuksen (EU) N:o 540/2011 muuttamisesta tehoaineen etyleeni hyväksymisedellytysten osalta  ETA:n kannalta merkityksellinen teksti

6.3.2013   
            
            
               FI
            
            
               Euroopan unionin virallinen lehti
            
            
               L 62/10
            
         KOMISSION TÄYTÄNTÖÖNPANOASETUS (EU) N:o 187/2013,
   annettu 5 päivänä maaliskuuta 2013,
   täytäntöönpanoasetuksen (EU) N:o 540/2011 muuttamisesta tehoaineen etyleeni hyväksymisedellytysten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 13 artiklan 2 kohdan c alakohdan,
   sekä katsoo seuraavaa:
   
               (1)
            
            
               Tehoaine etyleeni sisällytettiin neuvoston direktiivin 91/414/ETY (2) liitteeseen I komission direktiivillä 2008/127/EY (3); tämä tapahtui neuvoston direktiivin 91/414/ETY 8 artiklan 2 kohdassa tarkoitetun työohjelman neljännen vaiheen täytäntöönpanoa koskevista yksityiskohtaisista lisäsäännöistä 3 päivänä joulukuuta 2004 annetun komission asetuksen (EY) N:o 2229/2004 (4) 24 b artiklassa säädetyn menettelyn mukaisesti. Sen jälkeen kun direktiivi 91/414/ETY korvattiin asetuksella (EY) N:o 1107/2009, tätä ainetta pidetään asetuksen mukaisesti hyväksyttynä, ja se on mainittu Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta 25 päivänä toukokuuta 2011 annetun komission täytäntöönpanoasetuksen (EU) N:o 540/2011 (5) liitteessä olevassa A osassa.
            
         
               (2)
            
            
               Euroopan elintarviketurvallisuusviranomainen, jäljempänä ”elintarviketurvallisuusviranomainen”, antoi asetuksen (EY) N:o 2229/2004 25 a artiklan mukaisesti komissiolle 16 päivänä joulukuuta 2011 lausuntonsa etyleeniä koskevasta tarkastelukertomusluonnoksesta (6). Elintarviketurvallisuusviranomainen toimitti etyleeniä koskevan lausuntonsa ilmoittajalle. Komissio pyysi sitä esittämään etyleeniä koskevasta tarkastelukertomusluonnoksesta huomautuksensa. Jäsenvaltiot ja komissio tarkastelivat tarkastelukertomusluonnosta ja elintarviketurvallisuusviranomaisen lausuntoa elintarvikeketjua ja eläinten terveyttä käsittelevässä pysyvässä komiteassa, ja etyleeniä koskeva komission tarkastelukertomus saatiin valmiiksi 1 päivänä helmikuuta 2013.
            
         
               (3)
            
            
               Vahvistetaan, että tehoaine etyleeni katsotaan hyväksytyksi asetuksen (EY) N:o 1107/2009 nojalla.
            
         
               (4)
            
            
               Asetuksen (EY) N:o 1107/2009 13 artiklan 2 kohdan sekä sen 6 artiklan mukaisesti ja ottaen huomioon nykyisen tieteellisen ja teknisen tietämyksen etyleeniä koskevia hyväksymisedellytyksiä on tarpeen muuttaa. Erityisen aiheellista on muuttaa vaadittua puhtausasteen minimiä ja rajata luvat aineen käyttöön sisätiloissa ainoastaan ammattilaisille. Lisäksi jäsenvaltioiden on etyleeniä sisältäville kasvinsuojeluaineille lupia myöntäessään kiinnitettävä erityistä huomiota käyttäjien, työntekijöiden ja sivullisten suojelemiseen sekä siihen, että etyleeni on vaatimusten mukaista riippumatta muodosta, jossa sitä toimitetaan käyttäjälle.
            
         
               (5)
            
            
               Sen vuoksi täytäntöönpanoasetuksen (EU) N:o 540/2011 liitettä olisi muutettava.
            
         
               (6)
            
            
               Ennen tämän asetuksen soveltamista olisi varattava kohtuullinen aika, jotta jäsenvaltiot, ilmoittaja ja etyleeniä sisältävien kasvinsuojeluaineiden luvanhaltijat voivat täyttää hyväksymisedellytysten muutoksesta johtuvat vaatimukset.
            
         
               (7)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetuksen (EU) N:o 540/2011 liitteessä oleva A osa tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä helmikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 309, 24.11.2009, s. 1.
   
      (2)  EYVL L 230, 19.8.1991, s. 1.
   
      (3)  EUVL L 344, 20.12.2008, s. 89.
   
      (4)  EUVL L 379, 24.12.2004, s. 13.
   
      (5)  EUVL L 153, 11.6.2011, s. 1.
   
      (6)  Euroopan elintarviketurvallisuusviranomainen, Conclusion on the peer review of the pesticide risk assessment of the active substance ethylene. EFSA Journal 2012; 10(1):2508. [43 s.] doi:10.2903/j.efsa.2012.2508. Saatavilla verkossa osoitteessa: www.efsa.europa.eu/efsajournal.
   
      LIITE
      Korvataan täytäntöönpanoasetuksen (EU) N:o 540/2011 liitteessä olevan A osan tehoainetta etyleeni koskeva rivi 227 seuraavasti:
      
         
                     Numero
                  
                  
                     Nimi, tunnistenumerot
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     ”227
                  
                  
                     Etyleeni
                     CAS-numero 74-85-1
                     CIPAC-numero: 839
                  
                  
                     Etyleeni
                  
                  
                     ≥ 90 %
                     Merkityksellinen epäpuhtaus: etyleenioksidi, enimmäispitoisuus 1 mg/kg
                  
                  
                     1. syyskuuta 2009
                  
                  
                     31. elokuuta 2019
                  
                  
                     A   OSA
                     Lupa voidaan myöntää ainoastaan ammattilaisille kasvien kasvunsäätelyaineena käyttöä varten.
                     B   OSA
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon elintarvikeketjua ja eläinten terveyttä käsittelevässä pysyvässä komiteassa 1. helmikuuta 2013 valmiiksi saadun etyleeniä koskevan tarkastelukertomuksen (SANCO/2608/2008) päätelmät ja erityisesti sen lisäykset I ja II.
                     Kokonaisarvioinnissa jäsenvaltioiden on kiinnitettävä erityistä huomiota
                     
                                 a)
                              
                              
                                 siihen, että etyleeni on vaatimusten mukaista riippumatta muodosta, jossa sitä toimitetaan käyttäjälle ja
                              
                           
                                 b)
                              
                              
                                 käyttäjien, työntekijöiden ja sivullisten suojeluun.
                              
                           Lupaedellytyksiin on tarvittaessa sisällyttävä riskinhallintatoimenpiteitä.”
                  
               
      
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.